b'\n_START_ARTICLE_\nUwe Timm\n_START_SECTION_\n\xc4\x8clanstvo\n_START_PARAGRAPH_\nOd jeseni leta 1994 je Uwe Timm \xc4\x8dlan Nem\xc5\xa1ke akademije za jezik in knji\xc5\xbeevnost (DASD) v Darmstadtu, PEN centra Nem\xc4\x8dije in Akademije umetnosti v Berlinu.\n_START_SECTION_\nLiterarna recepcija\n_START_PARAGRAPH_\nPo izidu romana Vro\xc4\x8de poletje (Hei\xc3\x9fer Sommer) leta 1974 je Uwe Timm prvi\xc4\x8d pritegnil pozornost kot pisatelj. To delo \xc5\xa1e danes sodi med redke literarne izdelke, ki so nastali med \xc5\xa1tudentskim gibanjem leta 1968. Tudi njegov postkolonialen roman Morenga (Morenga) je pripomogel k njegovi prepoznavnosti._NEWLINE_Velik uspeh je dosegel v za\xc4\x8detku 90. let z romanom Odkritje pe\xc4\x8denice s karijem (Die Entdeckung der Currywurst), ki je bil preveden v ve\xc4\x8d kot 20 jezikov. Po noveli so leta 2008 posneli tudi film, v katerem so igrali Ulla Wagner, Barbara Sukowa in Alexander Khuon._NEWLINE_V novem stoletju je po\xc5\xbeel slavo z romanom Rde\xc4\x8de, ki govori o upanju in \xc5\xbeeljah iz leta 1968, o na\xc4\x8dinu, utopijah in zlo\xc4\x8dinih na\xc5\xa1ega \xc5\xbeivljenja. Leta 2003 je iz\xc5\xa1la avtobiografska pripoved Na primeru mojega brata (Am Beispiel meines Bruders), ki je spro\xc5\xbeila splo\xc5\xa1no diskusijo o nem\xc5\xa1kih spominih na nacionalizem. Podoben u\xc4\x8dinek je spro\xc5\xbeila tudi pripoved Prijatelj in tujec (Der Freund und der Fremde, 2005), saj delo obravnava prijateljstvo z Bennom Ohnesorgom. Z romanom Pa\xc5\xa1nik ptic (Vogelweide) je leta 2013 pri\xc5\xa1el na seznam za nem\xc5\xa1ko knji\xc5\xbeevno nagrado Deutscher Buchpreis._NEWLINE_Njegova dela so bila med drugim prevedena tudi v dan\xc5\xa1\xc4\x8dino, angle\xc5\xa1\xc4\x8dino, franco\xc5\xa1\xc4\x8dino, italijan\xc5\xa1\xc4\x8dino, nizozem\xc5\xa1\xc4\x8dino, norve\xc5\xa1\xc4\x8dino, polj\xc5\xa1\xc4\x8dino, ru\xc5\xa1\xc4\x8dino, \xc5\xa1pan\xc5\xa1\xc4\x8dino, \xc4\x8de\xc5\xa1\xc4\x8dino, ukrajin\xc5\xa1\xc4\x8dino in mad\xc5\xbear\xc5\xa1\xc4\x8dino.'